*****

ΚΑΝΟΝΙΣΜΟΣ (ΕΟΚ) αριθ. 2096/84 ΤΗΣ ΕΠΙΤΡΟΠΗΣ

της 20ής Ιουλίου 1984

για τροποποίηση του κανονισμού (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 7 παράγραφος 5,

τον κανονισμό (ΕΟΚ) αριθ. 2731/75 του Συμβουλίου της 29ης Οκτωβρίου 1975 περί καθορισμού των ποιοτικών τύπων για τον μαλακό σίτο, τη σίκαλη, την κριθή, τον αραβόσιτο, το σόργο και τον σκληρό σίτο (3), όπως τροποποιήθηκε τελευταία από τον κανονισμό (ΕΟΚ) αριθ. 1028/84 (4), και ιδίως το άρθρο 6,

Εκτιμώντας:

ότι το Συμβούλιο αποφάσισε να εφαρμόσει, από την περίοδο εμπορίας 1984/85, την κοινή ενιαία τιμή παρέμβασης στο σόργο· ότι καθόρισε τον ποιοτικό τύπο για το σόργο· ότι είναι, συνεπώς, απαραίτητο να τροποποιηθεί ο κανονισμός (ΕΟΚ) αριθ. 1569/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 42/84 (6), ώστε να καθοριστούν για το εν λόγω σιτηρό οι διαδικασίες και οι όροι ανάληψής του από τους οργανισμούς παρέμβασης·

ότι η κατάταξη των φθαρμένων σπόρων σιτηρών, άλλων από τα βασικά σιτηρά και από τους φθαρμένους σπόρους μαλακού σίτου, που επιτρέπονται στο ποσοστό των σπόρων σκληρού σίτου που έχουν χάσει μερικώς ή ολικώς την υαλώδη δομή, όπως καθορίζεται στο παράρτημα του κανονισμού (ΕΟΚ) αριθ. 1569/77, προκαλεί διαφορές στην ερμηνεία που δίνουν οι οργανισμοί παρέμβασης· ότι, για να διασφαλιστεί η ενιαία εφαρμογή του εν λόγω κανονισμού, πρέπει να γίνουν διευκρινίσεις που επιτρέπουν τη διάλυση κάθε αμφιβολίας ως προς την ερμηνεία για την κατάταξη των σχετικών φθαρμένων σπόρων·

ότι, σύμφωνα με το άρθρο 3 παράγραφος 3 δεύτερο εδάφιο του κανονισμού (ΕΟΚ) αριθ. 1569/77, οι ποσότητες που παραδίδονται κατά τη διάρκεια ενός μήνα κατά τον οποίο η τιμή παρέμβασης είναι κατώτερη από την τιμή του μήνα προσφοράς, απολαύουν αυτής της τιμής· ότι σκοπός της διάταξης αυτής είναι η διευθέτηση του προβλήματος των προσφορών που γίνονται το Μάιο για τις παραδόσεις που πραγματοποιούνται τον Ιούνιο της τρέχουσας περιόδου·

ότι σε περίπτωση καθορισμού τιμής παρέμβασης, για μια περίοδο, σε επίπεδο κατώτερο από το επίπεδο που ισχύει κατά τη διάρκεια της προηγούμενης περιόδου, οι τιμές της παλαιάς περιόδου καταβάλλονται, σύμφωνα με το άρθρο 3 παράγραφος 3 δεύτερο εδάφιο, για τα σιτηρά της νέας περιόδου εμπορίας· ότι, λαμβανομένου υπόψη του υπάρχοντος συστήματος παρεμβάσεως, τα σιτηρά που προσφέρονται σε παρέμβαση τον Ιούλιο δεν θα έπρεπε να περιλαμβάνουν σιτηρά της τρέχουσας περιόδου· ότι πρέπει, κατά συνέπεια, να προβλεφθούν διατάξεις που επιτρέπουν την επανόρθωση αυτής της κατάστασης·

ότι η εκτίμηση της ποιότητας των σιτηρών κατ' εφαρμογή του παρόντος κανονισμού πρέπει να πραγματοποιείται βάσει του κανονισμού (ΕΟΚ) αριθ. 1908/84 της Επιτροπής περί καθορισμού των μεθόδων αναφοράς για τον ανακαθορισμό της ποιότητος των σιτηρών (7)·

ότι η Επιτροπή Διαχειρίσεως Σιτηρών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1569/77 τροποποιείται ως εξής:

1. Το κείμενο του άρθρου 1 αντικαθίσταται από το ακόλουθο κείμενο:

«Άρθρο 1

Οι κάτοχοι ομογενών παρτίδων τουλάχιστον 80 τόνων μαλακού σίτου, σίκαλης, κριθής, αραβόσιτου ή σόργου ή 10 τόνων σκληρού σίτου, που συγκεντρώθηκαν στην Κοινότητα, δικαιούνται να παρουσιάσουν τα σιτηρά αυτά στον οργανισμό παρέμβασης.

Εντούτοις, οι οργανισμοί παρέμβασης μπορούν να καθορίσουν μια ανώτερη ελάχιστη ποσότητα».

2. Το κείμενο του άρθρου 2 παράγραφος 3, αντικαθίσταται από το ακόλουθο κείμενο:

«3. Οι ορισμοί των στοιχείων που δεν αποτελούν βασικά δημητριακά αψόγου ποιότητος, οι οποίοι εφαρμόζονται στον παρόντα κανονισμό, είναι οι ορισμοί που αναφέρονται στο παράρτημα του κανονι

σμού (ΕΟΚ) αριθ. 2731/75 του Συμβουλίου της 29ης Οκτωβρίου 1975 περί καθορισμού της ποιότητος-τύπου του μαλακού σίτου, της σικάλεως, της κριθής, του αραβόσιτου και του σκληρού σίτου και συμπληρώνονται, για τον αραβόσιτο, από τον ορισμό του άρθρου 4 στοιχείο γ) πρώτη περίπτωση και για το σόργο, από τον ορισμό του άρθρου 4α στοιχείο γ) πρώτη περίπτωση του εν λόγω κανονισμού ».

3. Παρεμβάλλεται το ακόλουθο άρθρο 2α:

«Άρθρο 2α

1. Οι σπόροι των βασικών σιτηρών και των άλλων σιτηρών που είναι χαλασμένοι, προσβεβλημένοι από μύκητες ή σάπιοι, κατατάσσονται στην κατηγορία "διάφορες ξένες προσμίξεις", ακόμα και αν εμφανίζουν καταστροφές που υπόκεινται σε άλλες κατηγορίες.

2. Οι σπόροι μαλακού σίτου που γίνονται αποδεκτοί στο ποσοστό σπόρων σκληρού σίτου που είναι χαλασμένοι, προσβεβλημένοι από μύκητες ή σάπιοι, κατατάσσονται στην κατηγορία "διάφορες ξένες προσμίξεις"».

4. Στο άρθρο 3 παράγραφος 3 δεύτερο εδάφιο, προστίθεται το ακόλουθο κείμενο:

«Για τις παραδόσεις που πραγματοποιούνται κατά την έναρξη της περιόδου εμπορίας βάσει προσφορών που υποβάλλονται κατά τη διάρκεια του τελευταίου μήνα της προηγούμενης περιόδου, η τιμή που πρέπει να εφαρμόζεται είναι η τιμή που ισχύει την ημέρα της παραδόσεως».

5. Στο άρθρο 4, προστίθεται η ακόλουθη παράγραφος 5:

«5. Τα έξοδα που αφορούν τον προσδιορισμό της τανίνης του σόργου βαρύνουν τον προσφέροντα.

Σε περίπτωση διαφοράς, ο οργανισμός παρέμβασης υποβάλλει εκ νέου το σχετικό σόργο στους απαραίτητους ελέγχους και τα σχετικά έξοδα βαρύνουν αυτόν που χάνει».

6. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται:

- από την 1η Ιουλίου 1984 όσον αφορά τον σκληρό σίτο,

- από την 1η Αυγούστου 1984 όσον αφορά τα υπόλοιπα σιτηρά.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουλίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 107 της 19. 4. 1984, σ. 1.

(3) ΕΕ αριθ. L 281 της 1. 11. 1975, σ. 22.

(4) ΕΕ αριθ. L 107 της 19. 4. 1984, σ. 17.

(5) ΕΕ αριθ. L 174 της 14. 7. 1977, σ. 15.

(6) ΕΕ αριθ. L 5 της 7. 1. 1984, σ. 12.

(7) ΕΕ αριθ. L 178 της 5. 7. 1984, σ. 22.

ΠΑΡΑΡΤΗΜΑ

1.2.3.4.5.6.7 // // // // // // // // // Σκληρός σίτος // Μαλακός σίτος // Σίκαλις // Κριθή // Αραβόσιτος // Σόργο // // // // // // // // Α. Μεγίστη περιεκτικότα σε υγρασία (1) // 14-16 % // 14-16 % // 14-16 % // 14-16 % // 14-16 % // 14-16 % // // // // // // // // Β. Μέγιστο ποσοστό στοιχείων που δεν αποτελούν βασικά σιτηρά άριστης ποιότητας // 10 % // 12 % // 12 % // 12 % // 12 % // 12 % // από τα οποία κατ' ανώτατο όριο: // // // // // // // 1. σπόροι θραυσμένοι // 5 % (2) // 5 % // 5 % // 5 % // 10 % // 10 % // 2. ξένες προσμίξεις που αποτελούνται από σπόρους // 5 % (2) // 12 % // 5 % // 12 % // 5 % // 5 % // από τους οποίους: // // // // // // // α) σπόροι συρρικνώμενοι // // 12 % // // 12 % // // // β) έτερα σιτηρά (2) // 3 % // // // // // // γ) σπόροι προσβληθέντες από παράσιτα // // 5 % // // 5 % // // // δ) σπόροι με αποχρωματισμένο φύτρο και σπόροι με παράσιτα // // // // // // // ε) σπόροι προσβλημένοι από τη θέρμανση της ξηράνσεως // 0,50 % // 3 % // 3 % // 3 % // 3 % // 3 % // 3. σπόροι βλαστημένοι (1) // από 4

έως 6 % (2) // από 6

έως 8 % // από 6

έως 8 % // από 6

έως 8 % // από 6

έως 8 % // από 6

έως 8 % // 4. διάφορες ξένες προσμίξεις (Schwarzbesatz) // 3 % // 3 % // 3 % // 3 % // 3 % // 3 % // από τους οποίους: // // // // // // // α) ξένοι σπόροι: // // // // // // // - βλαβερών φυτών // 0,10 % // 0,10 % // 0,10 % // 0,10 % // 0,10 % // 10 % // - άλλοι // // // // // // // β) χαλασμένοι σπόροι: // // // // // // // - χαλασμένοι σπόροι που θερμάνθηκαν αφ' εαυτών και από απότομη θέρμανση // 0,05 % // // // // // // - άλλοι // // // // // // // γ) ξένες προσμίξεις ονομαζόμενες // // // // // // // δ) φλοιοί // // // // // // // ε) μύκητες (δαυλίτης) // 0,05 % // 0,05 % // 0,05 % // 0,05 % // 0,05 % // - // στ) σπόροι φθαρμένοι (σάπιοι) // // // // // // // ζ) νεκρά έντομα και τεμάχια εντόμων // // // // // // // // // // // // // // Γ. Μέγιστο ποσό από σπόρους ασπρισμένους ολικώς ή μερικώς // ποσοστό 50 % // // // // // // μέγιστο ποσοστό από σπόρους μαλακού σίτου // 4 % // // // // // // // // // // // // // Δ. Μέγιστη περιεκτικότητα σε τανίνη // // // // // // 1 % (3) // // // // // // // // Ε. Ελάχιστο ειδικό βάρος // 76 kg/hl // 72-68 kg/hl (1) // 68 kg/hl // 63 kg/hl // // // // // // // // //

(1) Τα μέγιστα ποσοστά και το ελάχιστο ειδικό βάρος καθορίζονται από τους οργανισμούς παρεμβάσης, βάσει των περιοχών και των συνθηκών συγκομιδής και αποθηκεύσεως.

(2) Όσον αφορά τον σκληρό σίτο, εκτός από τους σπόρους μαλακού σίτου.

(3) Ποσοστό υπολογιζόμενο επί ξηράς ύλης. Για την περίοδο εμπορίας 1984/85, η μέγιστη περιεκτικότητα σε τανίνη καθορίζεται σε 1,5 %.